VENDIM
Nr. 443, datë 18.7.2018

PËR MBULIMIN E SHPENZIMEVE TË MJEKIMIT TË Z. ARIAN KRAJA

Në mbështetje të nenit 100 të Kushtetutës dhe të ligjit nr. 109/2017, “Për buxhetin e vitit 2018”, me propozimin e ministrit të Shëndetësisë dhe Mbrojtjes Sociale, Këshilli i Ministrave 

VENDOSI:

1. Mbulimin e shpenzimeve të mjekimit të z. Arian Kraja, në masën 3 721 012 (tre milionë e shtatëqind e njëzet e një mijë e dymbëdhjetë) lekë. 
2. Ky fond të përballohet nga Fondi i Sigurimit të Detyrueshëm të Kujdesit Shëndetësor. 
3. Pagesa të bëhet me paraqitjen e faturave të institucionit të kurimit. 
4. Ngarkohen Ministria e Shëndetësisë dhe Mbrojtjes Sociale dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi menjëherë.

KRYEMINISTRI
Edi Rama

